Կոնստանտին Տրուտովսկի

**Կոնստանտին Ալեքսանդրովիչ Տրուտովսկի** (,  (9 փետրվարի), 1826, Կուրսկ, Ռուսական կայսրություն –  (29) մարտի, 1893, Յակովլևկա, Օբոյանի գավառ, Կուրսկի նահանգ, Ռուսական կայսրություն), ռուս ժանրային գեղանկարիչ, Նիկոլայ Գոգոլի, Միխայիլ Լերմոնտովի, Իվան Կռիլովի ստեղծագործությունների նկարազարդող, Գեղարվեստի կայսերական ակադեմիայի ակադեմիկոս, Ջրանկարիչների բելգիական թագավորական միության անդամ։

Կոնստանտին Տրուտովսկին Ֆեոդոր Դոստոևսկու առաջին հայտնի դիմանկարի հեղինակն է. վերջինս Տրուտովսկուց երկու տարի առաջ ավարտել էր Գլխավոր ինժեներական ուսումնարանի սպայական դասընթացները փոխ-տեղակալի կոչումով։

## Կենսագրություն
[thumb|left|197px|'''«[Ֆեոդոր Դոստոևսկի|Ֆեոդոր Դոստոևսկու դիմանկարը»** (1847), ''թուղթ, իտալական մատիտ'' — Գրականության պետական թանգարան]]
Կոնստանտին Տրուտովսկին ծնվել է 1826 թվականի հունվարի 28-ին (նոր տոմարով՝ փետրվարի 9-ին) Կուրսկում։

Նախնական կրթությունն ստանալով [[Խարկով]]ի ուսումնական հաստատություններից մեկում՝ [[1839 թվական]]ին տեղափոխվել է Սանկտ Պետերբուրգ, որտեղ սովորել է Նիկոլաևյան ինժեներական ուսումնարանում՝ այդ ժամանակ արդեն մեծ սեր ցուցաբերելով արվեստի նկատմամբ։

[[1845 թվական]]ին ավարտելով այդ ուսումնական հաստատության դասընթացն ու սպայական դասընթացները՝ թողնվել է այնտեղ որպես դասուսույց և սկսել է հաճախել դասերի [[Սանկտ Պետերբուրգի գեղարվեստի ակադեմիա|Գեղարվեստի կայսերական ակադեմիայում]], որտեղ աշակերտել է [[Ֆեոդոր Բրունի]]ին և պատրաստվել է դառնալ պատմական գեղանկարիչ, թեև ավելի մեծ ձգտում է ունեցել դեպի ժանրային գեղանկարչությունը։

[[1849 թվական]]ին մեկնել է հայրենի կալվածք, որտեղ ժողովրդի կենցաղն այնպիսի խոր տպավորություն է թողել նրա վրա, որ դարձել է նրա հետագա աշխատանքների հիմնական թեման։ Շուտով նա թոշակի է անցել և բնակություն հաստատել գյուղում և միայն երբեմն մեկնել Մոսկվա ու [[Սանկտ Պետերբուրգ]]՝ տանելով իր նկարները։

[[1861 թվական]]ին «Շուրջպար Մալոռոսիայում» (, պահվում է [[Տրետյակովյան պատկերասրահ]]ում) նկարի համար Գեղարվեստի կայսերական ակադեմիայի կողմից արժանացել է ակադեմիկոսի կոչման։ 1871 թվականից մինչև [[1881 թվական]]ը Տրուտովսկին՝ որպես տեսուչ, ծառայել է Մոսկվայի գեղանկարչության և քանդակագործության ուսումնարանում, ապա կրկին ապրել ու աշխատել է իր կալվածքում։

Կոնստանտին Տրուտովսկին ստեղծել է մեծ թվով նկարներ, ջրանկարներ ու մատիտանկարներ։ Ուկրաինական հասարակ ժողովրդի կյանքի տեսարաներից բացի նա պատկերել է մանր կալվածատերերի կյանքը՝ իր այդ աշխատանքներում ցուցաբերելով իր դիտողականությունը, սրամտությունն ու պոետական զգացումը։ Սակայն նկարչական ոչ պատշաճ պատրաստվածությունն ու շտապողականությունը հաճախ նվազեցնում են լավ մտահղացված ու կատարված աշխատանքները, որոնցից կարելի է նշել «Ծեսերգեր Մալոռոսիայում» (, [[Տրետյակովյան պատկերասրահ]]), «Աշխատանքի ժամին» (, գտնվում է Մոսկվայում՝ Կոզմա Սոլդատյոնկովի հավաքածուում), «Սորոչինյան տոնավաճառ» (), «Ժամադրություն» և «Կալվածատեր քաղաքական գործիչներ» նկարներն ու «Ճաշից հետո, ամառային ժամանակ» () և «Բարերարներ» («Благодетели», [[Տրետյակովյան պատկերասրահ]]) ջրանկարները։

Կոնստանտին Տրուտովսկին մահացել է [[1893 թվական]]ի մարտի 27-ին (նոր տոմարով՝ մարտի 29) Յակովլևկա հայրենի կալվածքում։ Թաղվել է Օբոյանի Բոգորոդիցկի-Զնամենսկի արական վանքում, որ ամբողջովին ավերվել է [[բոլշևիկներ]]ի կողմից [[1924 թվական]]ին։

== Ընտանիք ==
Կոնստանտին Տրուտովսկին ամուսնացած է եղել հայտնի քննադատ և հասարակական գործիչ [[Սերգեյ Ակսակով]]ի զարմուհու՝ Սոֆյա Ալեքսեևնա Սամբուրսկայայի հետ։ Նրա որդին՝ Վլադիմիր Կոնստանտինովիչը (1862-1930), եղել է արվեստաբան, դրամագետ, Մոսկվայի հնագիտական միության քարտուղար, ամուսնացած է եղել սուրբ Սերաֆիմ Սարովսկու զարմուհու՝ Ալեքսանդրա Վլադիմիրովնա Մոշնինայի հետ և ունեցել է երկու դուստր՝ Նադինն ու Նատաշան։

== Պատկերասրահ ==
<gallery perrow="5" widths="147px" heights="121px">>>
Պատկեր:Trutovsky 001.jpg|**«Շուրջպար Կուրսկի նահանգում»** (1860), ''կտավ, յուղաներկ'', [[Տրետյակովյան պատկերասրահ]]
Պատկեր:Trutovsky 003.jpg|**«Դրամահավաք եկեղեցու համար»** (1863), ''կտավ, յուղաներկ'', Զապորոժիեի մարզային պատկերասրահ
Պատկեր:Trutovsky Kolyadki.jpg|**«Колядки в Малороссии»** (նախքան 1864), ''կտավ, յուղաներկ'', Ռուսական պետական թանգարան
Պատկեր:Trutovsky Konstantin Na Senovale.jpg|**«Խոտանոցում»** (1872), ''կտավ, յուղաներկ'', Տյումենի կերպարվեստի մարզային թանգարան
Պատկեր:Trutovsky 006.jpg|**«Քաղաքացի ճանապարհորդներին առաջարկում են մրգեր ճամփեզրին»** (1873), ''կտավ, յուղաներկ'', ''մասնավոր հավաքածու''
Պատկեր:Trutovsky 005.jpg|**«Գյուղական ուսուցչուհի»** (1883), ''կտավ, յուղաներկ'', [[Թաթարստանի կերպարվեստի պետական թանգարան|Թաթարստանի հանրապետության կերպարվեստի պետական թանգարան]]
Պատկեր:Trutovsky Missing.jpg|**«Բքի ժամանակ»** (1887), ''կտավ, յուղաներկ'', ''մասնավոր հավաքածու''
Պատկեր:Trutovsky 002.jpg|**«Շուկա գավառում»** (նախքան 1893), ''կտավ, յուղաներկ'', [[Տրետյակովյան պատկերասրահ]]
Պատկեր:Trutovskyi Vinok.jpg|**«Հագցնում են ծաղկեպսակ»** (նախքան 1893), ''կտավ, յուղաներկ'', Խարկովի պատկերասրահ
Պատկեր:Trutovskyi U kolodiazia.jpg|**«Տեսարան ջրհորի մոտ»*' (նախքան 1893), *կտավ, յուղաներկ'', Ց. Սամպիլովի անվան հանրապետական պատկերասրահ


## Ծանոթագրություններ

## Գրականություն
* 
* 
* 
* А.Артюхова. Константин Трутовский - иллюстратор. Киев, 1929. (На украинском языке).

## Արտաքին հղումներ
* Жизнь и творчество К.А Трутовского на портале ″Воскресный день″
* Константин Трутовский. Набор открыток. Киев, 1976.
*
* 
* 
* 
* 
* 

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Կուրսկ քաղաքում ծնվածներ
Կատեգորիա:Ռուս նկարիչներ